સારાંશ માટે દસ્તાવેજ: અલબામા રાજ્યની સેનેટ ચૂંટણીમાં ડેમોક્રેટીક પાર્ટીના ડગ જોન્સે રિપબ્લિકન ઉમેદવારને હાર આપી છે

આ ચૂંટણીમાં ડેમોક્રેટિક પાર્ટીના ડગ જોન્સે રિપબ્લિકન પાર્ટીના ઉમેદવાર રોય મૂરને હરાવ્યા છે. 

અમેરિકાના એટર્ની જનરલ જેફ સેશન્શનો કાર્યકાળ પૂરો થતાં આ બેઠક માટે ચૂંટણી યોજવામાં આવી હતી. 

રોય મૂર પર ટીનેજર છોકરીઓની જાતીય સતામણી કરવાનો આરોપ મૂકવામાં આવ્યો હતો. જોકે, તેમણે આરોપને નકારી કાઢ્યો હતો. 

રોય મૂર પર આરોપ હોવા છતાં ડોનાલ્ડ ટ્રમ્પે તેમની ઉમેદવારીને ટેકો આપ્યો હતો. 

ચૂંટણીના પરિણામ બાદ કરેલા ટ્વીટમાં ડોનાલ્ડ ટ્રમ્પે જણાવ્યું હતું કે ''આ અંત નથી. રિપબ્લિકન પાર્ટીને ટૂંક સમયમાં જ બીજી તક મળશે.''

ઉગ્ર મિજાજના રોય મૂરને સુપ્રીમ કોર્ટમાંથી બે વખત હટાવવામાં આવ્યા છે. તેઓ સમલૈંગિક પ્રવૃત્તિઓને ગેરકાયદે જાહેર કરવાની તરફેણ કરતા રહ્યા છે. 

તમને આ પણ વાંચવું ગમશે

કોણ છે નવા વિજેતા?

વિજેતા બન્યા બાદ ડગ જોન્સે જણાવ્યું હતું કે આખી લડાઈ સન્માન અને મર્યાદા માટે લડવામાં આવી હતી

63 વર્ષના ડગ જોન્સ ભૂતપૂર્વ વકીલ છે. તેમણે અલબામા યુનિવર્સિટીમાં રાજનીતિ શાસ્ત્રનો અભ્યાસ કર્યો છે.

1963માં બર્મિંઘમના ચર્ચ પર કરવામાં આવેલા બોમ્બ બ્લાસ્ટ કેસમાં કુખ્યાત કૂ ક્લક્સ ક્લેન ટોળકીના બે સભ્યોને તેમણે સજા કરાવી હતી. 

એ ઘટનામાં ચાર છોકરીઓ મૃત્યુ પામી હતી. કૂ ક્લક્સ ક્લેન વંશવાદી વિચારધારાને અનુસરે છે. 

વિજેતા બન્યા બાદ ડગ જોન્સે જણાવ્યું હતું કે આખી લડાઈ સન્માન અને મર્યાદા માટે લડવામાં આવી હતી. 

1997માં તત્કાલીન પ્રમુખ બિલ ક્લિન્ટને ડગ જોન્સને એટર્ની બનાવ્યા ત્યારે તેઓ સમાચારમાં ચમક્યા હતા. 

ડગ જોન્સ ગત ઓગસ્ટમાં સાત અન્ય દાવેદારોને પાછળ છોડીને ડેમોક્રેટિક પ્રાઇમરી જીત્યા હતા અને સેનેટ માટે લાયક ઉમેદવાર બન્યા હતા. 

ડગ જોન્સ અમેરિકાના ભૂતપૂર્વ ઉપપ્રમુખ જોય બિડેનના નજીકના સાથી ગણાય છે. 

આ ચૂંટણીમાં ડગ જોન્સના પ્રચાર માટે જોય બિડેન આવ્યા હતા. 

જોય બિડેને કહ્યું હતું, ''મેં જૂજ લોકો માટે પ્રચાર કર્યો છે અને ડગ જોન્સ એ જૂજ પૈકીના એક છે. તેમની ઈમાનદારી અને હિંમત બેમિસાલ છે.''

સેનેટની ચૂંટણીનું મહત્વ

રિપબ્લિકન પાર્ટીના રોય મૂર પર છોકરીઓની જાતિયા સતામણીના આરોપ હતા

અમેરિકાના રાજકારણમાં સેનેટની ચૂંટણી ઘણી મહત્વની હોય છે. 

અમેરિકાનાં કુલ 50 રાજ્યોમાં સેનેટની માત્ર 100 બેઠકો છે. 

સેનેટરની ચૂંટણી રાજ્યના જનપ્રતિનિધિઓ કરતા હોય છે. સેનેટરનો...\nદસ્તાવેજની સમાન ભાષામાં સારાંશ:
અમેરિકાના અલબામા રાજ્યની સેનેટ ચૂંટણીમાં પ્રમુખ ડોનાલ્ડ ટ્રમ્પને જોરદાર ઝટકો લાગ્યો છે.